Vniuersis præsentes litteras inspecturis, Achardus de Maceyo miles, Dannuns vxor eius, Achardinus, Geraldus, Stephanus,  cæteri prædictorum Achardi  Dannuns liberi, salutem in Domino. Nouerit vestra vniuersitas, quod cum contentio esset inter venerabilem Patrem GVILLELMVM Abbatem Clun.  Conuentum eiusdem loci ex vna parte,  nos ex altera, super eo quod nos dicebamus, quod nos habebamus, vel habere debebamus in tota terra Ecclesiæ Clun.  hominum suorum in valle de Macy, a dente de Turges, vsque ad pontem spinæ,  circumcirca omnem iustitiam altam  bassam, blaeriam,  praeriam, sanguinem,  latronem,  corueias quater in anno. In quolibet homine tenente hospitium vnam quartam auenæ,  in crastino Natiuitatis Domini vnum panem panetariæ,  galinas,  carretum: insuper quod Ecclesia Clun. non poterat facere talliam in hominibus dictæ terræ, sine voluntate nostra, nisi de Ordo,  hoc vna vice in septem annis. E contrario Abbate  Conuentu Clun. hæc omnia expresse negantibus,  firmiter asserentibus, nos in tota terra Ecclesiæ Clun. infra terminos supradictos iustitiam altam vel bassam, vel praeriam, aut aliquod ius, seu vsagium aut consuetudinem, aut etiam aliquid aliud quocumque nomine censeatur. Tandem de vtriusque partis expresso consensu, facta per bonos viros, ad hoc concorditer a partibus electos, super præmissis diligenti inquæsta, inuentum est, nos in tota terra dicta Clun. Ecclesiæ infra terminos antedictos nullam iustitiam, altam vel bassam, blaeriam, aut praeriam, vsagium, consuetudinem, aut aliquod aliud ius habere, exceptis his, quæ inferius exprimuntur. Inuentum enim fuit per dictam inquæstam, quod ratione vsagiorum, quæ habent homines Cluniacensis Ecclesiæ infra dictos terminos habitantes, in nemoribus nostris, aquis,  pascuis, dominij aut iuris, quod in ipsis hominibus habebamus, vel habere debebamus, habere debemus ter in anno corueias in quolibet homine tenēte hospitiū, aut habituro in valle de Maceio infra terminos prædictos,  vnam quartam auenæ,  in crastino Natiuitatis Domini vnum panem de panetaris, precij vnius denarij monetæ currentis,  nihil aliud omnino habere debemus in terra  hominibus supradictis,  In cuius rei testimonium sigilla nobilium virorum domni Ioceranni Domini de Branceduno,  domni Renaudi de Luzeio fratris eius præsentibus fecimus apponi, quia sigilla propria non habemus. Actum anno Domini M.CC.XLVIII. mense Iulij. Huius rei testes sunt vocati  rogati. Galterus Prior,  Petrus Camerarius Clun. Iocerannus Decanus de Lordon. Dominus Iorannus de Nantonio. Durannus de Varanges. Dominus Bernardus Presbyter de Sess.